譚一召

譚一召（），字忠卿、敬微，號華南，江西南安府大庾縣人，民籍，明朝政治人物。

 生平 
萬曆四年（1576年）丙子科江西鄉試第十六名舉人，八年（1580年）中式庚辰科會試第八十二名，三甲第一百四十五名進士。刑部觀政，授遂溪縣知縣，十年（1582年）調東莞縣知縣，十四年（1586年）調臨武縣知縣，十六年（1588年）升松江府同知，二十一年（1593年）升南京刑部廣西司郎中，論高攀龍、吳弘濟事，觸及首輔王錫爵，削籍為民《明史》·列傳·卷231：譚一召，大庾人。孫繼有，餘姚人。一召疏曰：「輔臣錫爵再輔政以來，斥逐言者無虛月。攀龍、弘濟之黜，一何甚也。自趙南星秉公考察，錫爵含怒積憤。故南星一掛彈章而斥，于孔兼、薛敷教、張納陛等以申救而斥，孟化鯉等以推張棟而斥，李世達、孫鑨又相繼罷去矣。怒心橫生，觸事輒發，又安知是非公論耶！」繼有疏曰：「吳弘濟救攀龍則黜，黃紀賢、吳文梓救弘濟則罰，鄭材傾陷善類，而黜罰不加，何其舛也。今所指為攀龍罪者，以攀龍謂陛下不親一事，批答盡出輔臣。然疏內初無此語，何以服攀龍心？然此猶小者耳。本兵、經略，安危所係，乃以匪人石星、宋應昌任之，豈不悞國家大計哉！」與一召疏並上。帝怒曰：「近罪攀龍，出朕獨斷。小臣無狀，詆誣閣臣，朋奸黨惡，不可不罪。其除一召名，謫繼有極邊雜職。」給事中葉繼美疏救二人及希范。帝益怒，並除繼有名，遣官逮希范、一召，奪繼美俸一年。錫爵力救，詔免逮。諸人遂廢於家。繼有終知府。，二十五年（1597年）起復原職。天啟三年（1623年）贈光祿寺少卿。

 家族 
曾祖譚憲；祖父譚晉；父譚大綱，教諭。前母朱氏、周氏；母楊氏。永感下。

参考文献
《雲間志略》·《郡丞華南譚公傳》

Y
Category:大庾人
Category:明朝刑部觀政
Category:明朝遂溪縣知縣
Category:明朝東莞縣知縣
Category:明朝臨武縣知縣
Category:明朝松江府同知
Category:南京刑部郎中
Category:明朝追贈光祿寺少卿